**DĖL ŽEMĖS SKLYPŲ ROKIŠKIO R. SAV., ROKIŠKIO KAIMIŠKOJI SEN., SKEMŲ K., SNIEGIŲ G., FORMAVIMO IR PERTVARKYMO PROJEKTO PATVIRTINIMO**

2024 m. kovo 8 d. Nr. AV-149

Rokiškis

Vadovaudamasis Lietuvos Respublikos žemės įstatymo 40 straipsnio 7 dalies 4 punktu, 2024 m. vasario 15 d. Rokiškio rajono savivaldybės mero potvarkiu Nr. MV-81 „Dėl įgaliojimų Rokiškio rajono savivaldybės administracijos direktoriui suteikimo“ bei atsižvelgdamas į Nacionalinės žemės tarnybos prie Žemės ūkio ministerijos žemėtvarkos planavimo dokumento patikrinimo 2024 m. kovo 5 d. aktą Nr. FPA-1181-(7.3 E):

1. T v i r t i n u žemės sklypų Rokiškio r. sav., Rokiškio kaimiškoji sen., Skemų k., Sniegių g., formavimo ir pertvarkymo projektą, kurio:

1.1. rengimo iniciatorius – Rokiškio rajono savivaldybė;

1.2. rengimo organizatorius – Rokiškio rajono savivaldybės administracijos direktorius;

1.3. projekto pavadinimas – žemės sklypų formavimo ir pertvarkymo projektas ZSFP- 118302;

1.4. rengėjas – Romualdas Jogminas;

1.5. planavimo tikslas – formuoti naujus valstybinės žemės sklypus.

2. N u s t a t a u, kad šio įsakymo 1 punkte nurodytu projektu suformuoti keturi žemės sklypai: projektinis sklypas Nr. 0002-1 (0,2199 ha), kitos paskirties žemės sklypas, naudojimo būdas – vienbučių ir dvibučių gyvenamųjų pastatų teritorijos; projektinis sklypas Nr. 0002-2 (0,2291 ha), kitos paskirties žemės sklypas, naudojimo būdas – vienbučių ir dvibučių gyvenamųjų pastatų teritorijos; projektinis sklypas Nr. 0002-3 (0,1683 ha), kitos paskirties žemės sklypas, naudojimo būdas – vienbučių ir dvibučių gyvenamųjų pastatų teritorijos; projektinis sklypas Nr. 0002-4 (0,2743 ha), kitos paskirties žemės sklypas, naudojimo būdas – vienbučių ir dvibučių gyvenamųjų pastatų teritorijos.

3. N u r o d a u, kad žemės sklypų Rokiškio r. sav., Rokiškio kaimiškoji sen., Skemų k., Sniegių g., formavimo ir pertvarkymo projektas įsigalioja nuo šio įsakymo priėmimo dienos.

4. Į p a r e i g o j u ne vėliau kaip per 1 darbo dieną nuo šio įsakymo priėmimo dienos:

4.1. Bendrąjį skyrių šį įsakymą paskelbti Rokiškio rajono savivaldybės interneto svetainėje ([www.rokiskis.lt](http://www.rokiskis.lt));

4.2. Architektūros ir paveldosaugos skyrių informaciją apie šio įsakymo priėmimą (nurodant žemės sklypo formavimo ir pertvarkymo projekto pavadinimą, įsakymo priėmimo datą, numerį) paskelbti interneto svetainėje [www.zpdris.lt](http://www.zpdris.lt/).

Įsakymas ne vėliau kaip per 20 darbo dienų nuo šių dokumentų paskelbimo ŽPDRIS dienos gali būti skundžiami Nacionalinės žemės tarnybos vadovui Lietuvos Respublikos žemės reformos įstatymo 18 straipsnyje nurodytais atvejais, kitais atvejais – administraciniam teismui Lietuvos Respublikos administracinių bylų teisenos įstatymo nustatyta tvarka.

Administracijos direktorius Valerijus Rancevas